Филиппинашкахь тропикан хIордан климат, иза йовха а, тIуьна а ю. Шо кхаа замана доькъу: таг-инит я таг-арав — йовха, екъа хан (аьхке), лаьтта мартера май кхаччалц, таг-улан — догIан зама, лаьтта июнера ноябрь кхаччалц, таг-ламиг — шийла екъа зама, лаьтта декабрера февраль кхаччалц. Майра октябрь кхаччалц хуьлу къилба-малхбузан муссон, цунах «хагабат» олу, ноябрехь – апрелехь  хуьлу «амихан» — къилбаседа-малхбален екъа муссон. Температура хийцало 21 °C тIиера 32 °C кхаччалц, амма, иза оцу гуранчура ара а яла тарло йоцучу заманна. Уггаре шийла бутт бу январь, ткъа уггаре бовханиг — май.